stanford-oval/wikipedia huggingface dataset:
Muistiorganisaatio
Arkistolaitos > Arkistolaitoksen historiaa

Kansallisarkisto on kehittynyt Senaatin arkistosta, joka perustettiin 1816. Sinne siirrettiin Suomea koskevat asiakirjat Ruotsista, kun Suomi liitettiin Venäjään vuonna 1809. Sen jälkeen sen nimi on muuttunut Valtionarkistoksi ja vuonna 1994 nykyiseksi Kansallisarkistoksi. Ensimmäiset maakunta-arkistot perustettiin 1900-luvun alussa.[lähde? ]
Arkistolaitos > Yksityiset keskusarkistot

Suomessa toimii useita yksityisiä keskusarkistoja, jotka kokoavat oman alansa yhteisöjen ja henkilöiden arkistoja ja pitävät niitä tutkijoiden käytettävissä. Yksityisaineistot avartavat viranomaisen tarjoamaa näkemystä suomalaisen ihmisen ja yhteiskunnan monimuotoisuudesta. Keskusarkistoissa säilytettävä aineisto sisältää mm. asiakirjoja, valokuvia, karttoja, piirustuksia, julisteita ja ääni- ja kuvatallenteita. Suomessa toimivat seuraavat yksityiset keskusarkistot: Kansan Arkisto, Keskustan ja Maaseudun Arkisto, Porvarillisen Työn Arkisto, Suomalaisen Kirjallisuuden Seuran arkistot, Suomen Elinkeinoelämän Keskusarkisto, Suomen Urheiluarkisto, Svenska centralarkivet, Svenska litteratursällskapet i Finlandin arkisto, Toimihenkilöarkisto, Työväen Arkisto ja Urho Kekkosen arkisto.
Kansallinen digitaalinen kirjasto

Kansallisen digitaalisen kirjaston perustan muodostavat kirjastot, arkistot ja museot sekä kulttuuriperintöaineistoa säilyttävät muut organisaatiot. Kansallinen digitaalinen kirjasto -hankkeen tavoitteena on varmistaa kulttuurin ja tieteen digitaalisten tietovarantojen tehokas ja laadukas hallinta, jakelu sekä pitkäaikaissäilytys. Hanke edistää myös kulttuuriperintöaineistojen ja asiakirja-aineistojen digitointia. Lisäksi Kansallinen digitaalinen kirjasto ylläpitää ja kehittää kirjastojen, arkistojen ja museoiden yhteistä asiakasliittymää (Finna) sekä välittää aineistoja Euroopan digitaaliseen kirjastoon Europeanaan.
Muita muistiorganisaatioita Suomessa > Suomalaisen kirjallisuuden seura (SKS)

Suomalaisen kirjallisuuden seura on kansallinen muistiorganisaatio, kansainvälinen tutkimuslaitos ja valtakunnallinen kulttuurijärjestö. SKS:ssa perehdytään kansanperinteeseen, kieleen ja kirjallisuudentutkimukseen ja pyritään tekemään ne tunnetuiksi. SKS:ssa on muun muassa kansanrunousarkisto, kirjallisuusarkisto sekä kirjasto.[lähde? ]
Muita muistiorganisaatioita Suomessa > Svenska litteratursällskapet i Finland (SLS)

Svenska litteratursällskapet i Finland on tieteellinen seura, joka säilyttää, kehittää ja välittää Suomen ruotsinkielistä kulttuuriperintöä. SLS keskittyy suomenruotsalaiseen kirjallisuuteen, kulttuuriin ja tutkimukseen, joihin kuuluu kauno- ja tieteellisen kirjallisuuden lisäksi kielitieteen sekä suullisen ja kirjallisen perinteen välittäminen. SLS:n toiminta kattaa kaikki ruotsinkieliset alueet Suomessa.
Muita muistiorganisaatioita Suomessa > Kansallinen audiovisuaalinen arkisto (KAVA)

Kansalliseen audiovisuaaliseen arkistoon kuuluu audiovisuaalinen arkisto, radio- ja tv-arkisto sekä elävän kuvan museo. KAVAssa on erilaisia kokoelmia, kuten filmi-, video-, museoesine- ja dokumenttikokoelmia. Sen eräänä tärkeänä tehtävänä on edistää elokuvakulttuuria Suomessa ja järjestää erilaista esitystoimintaa sekä lukuisia elokuva-alaan liittyviä näyttelyitä vuosittain. Lisäksi Kansallinen audiovisuaalinen arkisto osallistuu erilaisten festivaalien organisoimiseen.[lähde? ]
Radio- ja tv-arkisto (RTVA) on perustettu huolehtimaan suomalaisen radio- ja televisiokulttuurin säilymisestä jälkipolville. Sen toiminta perustuu kulttuuriaineistolakiin  (1433/2007) ja sen velvoitteena on tallentaa keskeisten kotimaisten radio- ja tv-kanavien ohjelmavirta ja ohjelmatiedot kokonaisuudessaan sekä näytteitä kanavien ohjelmavirrasta.
Muita muistiorganisaatioita Suomessa > Yhteiskuntatieteellinen tietoarkisto

Yhteiskuntatieteellinen tietoarkisto on tutkimuksen ja opetuksen valtakunnallinen palveluinfrastruktuuri. Se arkistoi ja välittää kotimaisia ja ulkomaisia sähköisiä tutkimusaineistoja tutkimukseen, opetukseen ja opiskeluun. Yksikkö toimii Tampereen yliopiston yhteydessä.
Tutkimus

Muistiorganisaatioiden kohtaama digitalisoinnin paine on synnyttänyt tarpeen alan tutkimukseen. Vastaus tähän tarpeeseen on valtakunnallinen tohtoriohjelma Memornet, joka vahvistaa yhteiskunnan muistifunktioiden tutkimusta ja alan tutkijakoulutusta. Memornet-ohjelma on Tampereen yliopiston Informaatiotieteiden yksikön (SIS) koordinoima, mutta siihen kuuluu myös muita yhteistyöyliopistoja, tutkimuslaitoksia ja muita organisaatioita:
Arkistolaitos
Kansalliskirjasto
Jyväskylän yliopisto (Taiteen ja kulttuurintutkimuksen laitos)
Museovirasto
Oulun yliopisto (Humanistinen tiedekunta)
Suomalaisen Kirjallisuuden Seura
Tampereen yliopisto (Informaatiotutkimus ja interaktiivinen media)
Turun yliopisto (Historia-aineet)
Yhteiskunnallinen tietoarkisto
Åbo Akademi (Informationsvetenskap)
Aiheesta muualla

Linkkejä kulttuuriperintöalan toimijoiden ja valtionhallinnon verkkosivuille meillä ja muualla
Mikkelin kaupungintalo

Mikkelin kaupungintalo.
Mikkelin kaupungintalo sijaitsee Mikkelin torin etelälaidalla, osoitteessa Raatihuoneenkatu 8–10, Mikkelin seutukirjaston vieressä. Vuonna 1912 valmistuneen rakennuksen on suunnitellut arkkitehti Selim A. Lindqvist.
Torin etelälaidan tontti varattiin kaupungintalolle jo kaupungin perustamisen yhteydessä. Mikkeliin puuhattiin kaupungintaloa ensi kerran 1840-luvulla ja uudelleen 1880-luvulla, mutta nämä hankkeet eivät toteutuneet. Vuonna 1907 suunnitelmat tilattiin Selim Lindqvistiltä. Piirustukset on päivätty heinäkuussa 1911, samaan aikaan Lindqvistin Mikkeliin suunnitteleman Naisvuoren vesitornin kanssa. Kaupungintalon peruskivi laskettiin elokuussa 1911 ja se valmistui seuraavana vuonna. Talon arkkitehtuuria on luonnehdittu jälkijugendiksi ja wieniläisjugendiksi. Myös vaikutteita skotlantilaisesta arkkitehtuurista on nähtävissä. Lindqvist suunnitteli taloon sekä kiinteän että irtaimen sisustuksen. Valtuuston ohella rakennuksessa toimivat alun perin muun muassa maistraatti, raastuvanoikeus, rahatoimikamari, tullikamari, rakennuskonttori, kirjasto lukusaleineen sekä terveyshallituksen rokotushuone.
Vuoden 1918 sisällissodan aikana kaupungintalossa toimi valkoisten Savon rintaman esikunta. Talo vaurioitui talvisodan pommituksissa vuonna 1940, ja sodan jälkeisten korjaustöiden yhteydessä sitä korotettiin vuonna 1947 kolmannella kerroksella. Pihasiipeen tehtiin vastaava korotus vuonna 1977. Kaupungintaloa laajennettiin sen taakse vuonna 1986 valmistuneella kaupungin virastotalolla, jonka suunnitteli kilpailuvoiton pohjalta Hannele Storgårds.
Miesten Suomisarjan kausi 2021–2022

| Miesten Suomisarjan kausi 2021–2022 |
| --- | --- |

Laji:  salibandy
Järjestyksessä oleva kausi:  2.
Maa:   Suomi
Joukkueiden määrä:  31
Sarja alkoi:  14. syyskuuta 2021
Nousseet joukkueet:  Konnat HIFK O2-Jyväskylä Akatemia Hatsina
Sivusto:  Suomisarja
Ylempi sarjataso:  Divari
Alempi sarjataso:  2. divisioona
Miesten Suomisarjan kausi 2021–2022 oli järjestyksessään 2. Suomisarjan kausi. Sarja alkoi 14. syyskuuta 2021.
Uusia joukkueita sarjassa olivat Divarista pudonneet EV Akatemia, SB Vantaa ja Salibandyn 2. divisioonasta nousseet Konnat, HIFK, O2-Jyväskylä Akatemia ja Hatsina.
Joukkueet ja lohkojako

Lohko A
| Joukkue | Kunta | Kotihalli |
| --- | --- | --- |
| Classic United | Tampere | Spiral-halli |
| KrP Akatemia | Nokia | Raholan Liikuntakeskus |
| Ilves | Tampere | Spiral-halli |
| Blue Fox | Uusikaarlepyy | Tähtihalli |
| MLT | Seinäjoki | Seinäjoen Uimahalli-Urheilutalo |
| Merikoski SBT | Oulu | Kastellin monitoimitalo |
| Nibacos | Kokkola | Kampushalli |
| FBT Pitu | Pori | Porin urheilutalo |
| Konnat | Seinäjoki | Qmax Arena |
| SB Vaasa | Vaasa | OP-Arena |
Lohko B
| Joukkue | Kunta | Kotihalli |
| --- | --- | --- |
| Blackbirds | Kerava | Kurkelan koulu |
| EV Akatemia | Helsinki | Mosahalli |
| FoSu | Forssa | Jokioisten Leipä Areena |
| GrIFK | Kauniainen | Kauniaisten palloiluhalli |
| HIFK  | Helsinki | Arena Center Myllypuro |
| LoSB | Lohja | Sporttikeskus Tennari |
| RSS Panthers | Riihimäki | Riihimäen urheilutalo |
| SB Vantaa | Vantaa | Myyrmäen urheilutalo |
| SBS Kings | Espoo | Esport Arena |
| SBS Wirmo | Mynämäki | HaNi-Halli |
| SC Wolves | Parainen | PUNT Liikuntahalli |
| S.S. Storm | Siuntio | Fennia Arena |
| VSS | Vihti | Vihdin Campus |
Lohko C
| Joukkue | Kunta | Kotihalli |
| --- | --- | --- |
| Happee Steamers | Jyväskylä | Palokan koulukeskus |
| Kosken Dynamo | Hollola | Koskihalli |
| LeBa-96 Truckers | Kontiolahti | Kontiolahden liikuntahalli |
| Loviisan Tor | Loviisa | Loviisan liikuntahalli |
| O2-Jyväskylä Akatemia  | Jyväskylä | Palokan koulukeskus |
| PSS | Porvoo | Aurorahalli |
| SB Heinola | Heinola | Vierumäki Areena |
| Troopers | Imatra | Imatran urheilutalo |
| Sudet SB | Kouvola | Jatke Areena |
| Hatsina  | Mikkeli | Saimaa Stadiumi |
| VehVe | Kuopio | Kuopio-halli |
Lohkojen sarjataulukot > Länsi: Lohko A

|  #  |  Joukkue  |  O |  V  |  V ja  |  H ja  |  H  |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- | --- |
| 1 |  Merikoski SBT  | 14 |  9  |  1  |  3  |  1  | 133 |  72 | +61 | 32 |
| 2 |  Nibacos  | 15 |  8  |  1  |  2  |  4  | 113 |  90 | +23 | 28 |
| 3 |  Blue Fox  | 12 |  6  |  1  |  2  |  3  |  72 |  70 | +2 | 22 |
| 4 |  Classic United  | 11 |  5  |  2  |  1  |  3  |  93 |  64 | +29 | 20 |
| 5 |  FBT Pitu  | 13 |  4  |  3  |  0  |  6  |  65 |  88 | -23 | 18 |
| 6 |  MLT                                                        | 12 |  4  |  2  |  1  |  5  |  76 |  90 | -14 | 17 |
| 7 |  Konnat                                                     | 13 |  5  |  0  |  1  |  7  |  84 | 104 | -20 | 16 |
| 8 |  SB Vaasa  | 13 |  5  |  0  |  1  |  7  |  75 | 108 | -33 | 16 |
| 9 |  KrP Akatemia  | 13 |  3  |  2  |  1  |  7  |  78 |  96 | -18 | 14 |
| 10 |  Ilves  | 12 |  3  |  0  |  0  |  9  |  79 |  86 | -7 | 9 |
Lohkojen sarjataulukot > Etelä: Lohko B

|  #  |  Joukkue  |  O |  V  |  V ja  |  H ja  |  H  |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- | --- |
| 1 |  HIFK  | 19 |  12 |  4  |  1  |  2  | 145 |  97 | +48 | 45 |
| 2 |  SB Vantaa  | 17 |  11 |  1  |  2  |  3  | 109 |  86 | +23 | 37 |
| 3 |  SC Wolves                                     | 18 |  7  |  7  |  0  |  4  | 126 | 101 | +25 | 35 |
| 4 |  SBS Wirmo  | 18 |  10 |  2  |  0  |  6  | 142 |  93 | +49 | 34 |
| 5 |  SBS Kings                                     | 17 |  10 |  0  |  3  |  4  | 145 |  99 | +46 | 33 |
| 6 |  Blackbirds  | 18 |  9  |  0  |  2  |  7  | 113 | 100 | +13 | 29 |
| 7 |  RSS Panthers                                  | 16 |  7  |  2  |  3  |  4  | 113 |  96 | +17 | 28 |
| 8 |  GrIFK  | 16 |  8  |  1  |  0  |  7  |  93 |  83 | +10 | 26 |
| 9 |  FoSu  | 15 |  5  |  2  |  3  |  5  |  79 |  81 | -2 | 22 |
| 10 |  EV Akatemia  | 17 |  3  |  2  |  3  |  9  |  99 | 152 | -53 | 16 |
| 11 |  VSS  | 17 |  3  |  1  |  3  |  10 |  77 |  96 | -19 | 14 |
| 12 |  LoSB  | 17 |  2  |  1  |  1  |  13 |  74 | 154 | -80 | 9 |
| 13 |  S.S. Storm                                    | 19 |  1  |  1  |  3  |  14 |  79 | 156 | -77 | 8 |
Lohkojen sarjataulukot > Itä: Lohko C

|  #  |  Joukkue  |  O |  V  |  V ja  |  H ja  |  H  |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- | --- |
| 1 |  Loviisan Tor  | 13 |  10 |  0  |  0  |  3  |  80 |  49 | +31 | 30 |
| 2 |  VehVe  | 15 |  9  |  0  |  3  |  3  | 118 |  85 | +33 | 30 |
| 3 |  PSS  | 13 |  7  |  3  |  0  |  3  |  89 |  66 | +23 | 27 |
| 4 |  Happee Steamers  | 12 |  7  |  2  |  0  |  3  | 101 |  66 | +35 | 25 |
| 5 |  Sudet SB  | 15 |  7  |  1  |  0  |  7  | 102 | 106 | -4 | 23 |
| 6 |  SB Heinola                                   | 15 |  6  |  0  |  3  |  6  |  82 |  95 | -13 | 21 |
| 7 |  LeBa-96 Truckers  | 14 |  6  |  0  |  1  |  7  |  79 |  90 | -11 | 19 |
| 8 |  Kosken Dynamo                                | 14 |  4  |  3  |  0  |  7  |  72 |  78 | -6 | 18 |
| 9 |  Troopers                                     | 14 |  2  |  2  |  3  |  7  |  60 |  78 | -18 | 13 |
| 10 |  O2-Jyväskylä Akatemia  | 15 |  2  |  3  |  1  |  9  |  65 | 103 | -38 | 13 |
| 11 |  Hatsina  | 14 |  3  |  0  |  3  |  8  |  68 | 100 | -32 | 12 |
Michael Parkes

Michael Parkes
Michael Parkes (s. 12. lokakuuta 1944 Missouri, Yhdysvallat) on yhdysvaltalainen taiteilija, joka asuu nykyisin Espanjassa. Hänen tunnetuimmat teokset ovat tyyliltään fantasiaa. Hänen taiteenaloja ovat maalaus, veisto ja litografia. Hän on naimisissa Maria Sedoffin kanssa.
Parkes opiskeli taidetta Kansasin yliopistossa, jossa kiinnostui etenkin litografiasta. Vaimonsa tavattuaan he lähtivät Yhdysvalloista, ja matkustivat Euroopan kautta Intiaan, Pakistaniin ja Nepaliin. Kaikista eniten heitä kietoi Intia ja Parkes opiskeli siellä filosofiaa ja itä- ja länsimaiden esoteerisia oppeja, jotka ovat vaikuttaneet suuresti hänen taideteoksiinsa. Alkujaan Parkesin tyyli oli suurimmilta osiltaan abstraktia ekspressionismiä, mutta myöhemmin hän alkoi maalata yksityiskohtaisempia ja realistisempia töitä. Parkesin nykyinen tyyli on realismia, mutta hänen töissään esiintyy usein taianomaisia hahmoja, kuten siivekkäitä henkilöitä tai erilaisia otuksia.
Aiheesta muualla

Serendipity: On looking beyond the veil by Jenni Fagan (englanniksi)
How Disney Brought Maleficent to Life -- Horns and All (EXCLUSIVE) (englanniksi)
The Longworth Gallery - Michael Parkes Sculptures (englanniksi)
Mikroaaltosytytys

Mikroaaltosytytys on vaihtoehtoinen tapa sytyttää polttoaineen ja ilman puristettu seos. Menetelmä perustuu tehokkaaseen mikroaaltolähettimeen, joka tuottaa palotilaan lyhyitä mutta tehokkaita mikroaaltopulsseja. Tehokkaan sytytyspulssin ansiosta voidaan laihakin polttoaineen ja ilman seos sytyttää luotettavasti ja nopeasti.
Meksikon–Yhdysvaltain sota

Meksikon–Yhdysvaltain sota oli 1846 - 1848 Yhdysvaltojen ja Meksikon välillä käyty sota, joka oli alkanut kiistoista Texasin asemasta Texasin vallankumouksen jälkeen ja Texasin tasavallan liityttyä Yhdysvaltoihin vuonna 1845. Selkkaus maiden vastaisella rajalla johti Yhdysvaltojen sodanjulistukseen ja taistelujen jälkeen Meksikon pääkaupungin Méxicon miehitykseen. Sodan päätti Guadalupe Hidalgon rauhansopimus, jolla Meksiko luopui alueistaan Ylä-Kaliforniassa, Uudessa Meksikossa ja Rio Granden pohjoispuolella. Meksiko menetti näin yli puolet sotaa edeltäneistä maistaan.
Tausta

Nykyisen Texasin eli silloisen Tejasin alueelle oli alkanut saapua yhdysvaltalaisia siirtolaisia 1800-luvun alussa. Meksiko yritti lopulta saattaa raja-alueensa tiiviimmin oman valtansa alle kannustamalla meksikolaisia siirtolaisia asettumaan alueelle ja kieltämällä yhdysvaltalaisten siirtolaisten saapumisen vuonna 1830. Yhdysvaltalaiset siirtolaiset pitivät Meksikon kasvavaa vaikutusvaltaa uhkana ja kun Antonio López de Santa Anna kaatoi Gómez Faríasin, Texasin siirtolaiset julistautuivat muutamien meksikolaisten liberaalien tukemana riippumattomaksi Texasin tasavallaksi vuonna 1835. Santa Anna yritti kukistaa tasavallan Texasin vallankumouksen aikana, mutta hän jäi vangiksi San Jacinton taistelussa. Santa Anna vapautettiin vuonna 1837 hänen luvattuaan olla hyökkäämättä uudestaan ja vaikka hän myöhemmin julisti lupauksensa pätemättömäksi, uutta sotaretkeä ei järjestetty ja Texasin tasavallan itsenäisyys säilyi.
Texasin vallankumouksen jälkeen Meksikossa vallitsi poliittinen kriisi ja Santa Anna päätyi lopulta maanpakoon. Samoihin aikoihin Yhdysvalloissa oli alettu esittää Texasin liittämistä Yhdysvaltoihin. Ajatusta oli aluksi vastustettu, koska Texas olisi lisännyt Yhdysvaltojen orjaosavaltioiden määrää. Kun Yhdistynyt kuningaskunta alkoi kuitenkin sekaantua asioihin pyrkien vahvistamaan Texasin itsenäisyyttä Yhdysvaltoja vastaan, mielipiteet kääntyivät liitoksen puolelle. James Knox Polk valittiin presidentiksi hänen luvattuaan liittää Texas Yhdysvaltoihin ja äänestyksen asiasta järjesti väistyvä presidentti John Tyler. Yhdysvaltain kongressi päätti liitoksesta 1. maaliskuuta 1845. Meksiko ei ollut tunnustanut Texasin itsenäisyyttä saatikka sen liittämistä Yhdysvaltoihin, mutta maa ei kyennyt myöskään järjestämään sotaretkeä vaikutusvaltansa palauttamiseksi. Yleinen mielipide Meksikossa oli Yhdysvaltojen vastainen. Presidentti José Joaquín de Herrera oli yrittänyt neuvotella Yhdysvaltojen kanssa, mutta joulukuussa 1845 armeija syrjäytti hänet nostaen valtaan kenraali Mariano Paredesin.
Tilanne Texasin rajalla kärjistyi pian vallankaappauksen jälkeen. Yhdysvallat oli keskittänyt joukkoja Rio Granden varrelle, kun taas meksikolaisten mielestä raja kulki Nuecesjoella. Huhtikuussa 1846 yhdysvaltalaisten ja meksikolaisten joukkojen välillä käytiin yhteenotto, jota Yhdysvallat käytti syynä sodanjulistukselle Meksikolle. Kenraali Zachary Taylorin johtamat joukot ottivat yhteen pienen meksikolaisen ratsuväen osaston kanssa ja yksi amerikkalainen kuoli. Polk vei esityksen sodanjulistuksesta kongressille, joka hyväksyi sen 13. toukokuuta 1846.
Sota

Sodan ensimmäisen kolmen kuukauden aikana yhdysvaltalaiset etenivät Meksikoon kolmena osastona, joista ensimmäinen eteni Stephen Watts Kearnyn johdolla Arizonaan, New Mexicoon ja lopulta Kaliforniaan vallaten San Diegon ja Los Angelesin. Kaksi muuta osastoa valtasivat Saltillon ja Monterreyn seudut Zachary Taylorin johdolla. Montereyssa amerikkalaiset kävivät kiivaan taistelun Pedro de Ampudian johtamia meksikolaisia vastaan, mutta Ampudian oli lopulta antauduttava.
Pohjois-Meksikon voittojen jälkeen alettiin suunnitella Méxicon kaupungin valtausta. Sodan kuluessa Parades oli osoittautunut kyvyttömäksi komentajaksi ja Meksikon kongressi kutsui maanpaossa olleet Santa Annan ja Gómez Faríasin takaisin Meksikoon toivoen näiden kahden entisen kilpakumppanin voivan pelastaa maan ahdingostaan. Yhdysvallat oli saartanut Meksikon mereltä, mutta Santa Annan sallittiin tarkoituksellisesti päästä maahan Veracruzin kautta, koska tämän saapumisen toivottiin aiheuttavan entistä enemmän poliittista sekaannusta Meksikossa. Joulukuussa 1846 Santa Anna valittiin presidentiksi ottaen komentoonsa maan armeijan. Rahaa armeijaa varten saatiin takavarikoimalla kirkon omaisuutta. Tämä johti konservatiivien kapinaan pääkaupungissa helmikuussa 1847, mutta Santa Annan onnistui rauhoittamaan tilanne erottamalla hallinnon johtoon asettunut Gómez Farías.
Santa Anna oli lopulta saanut kokoon 20 000 miehen armeijan ja helmikuussa 1847 hän marssi pohjoiseen Taylorin joukkoja vastaan. Buena Vistan taistelun jälkeen meksikolaisten oli kuitenkin vetäydyttävä. Meksikolaiset eivät suostuneet neuvottelemaan ja Polk pelkäsi pitemmän sodan vahvistavan Taylorin asemaa, jota Polk piti mahdollisena kilpailijanaan tulevissa presidentinvaaleissa. Yhdysvaltalaiset päättivät avata uuden rintaman, kun kenraali Winfield Scottin joukot nousivat 9. maaliskuuta maihin lähellä Veracruzin kaupunkia. 12 000 yhdysvaltalaista piiritti kolmen viikon ajan kaupunkia, joka antautui 29. maaliskuuta. Yhdysvaltalaiset alkoivat edetä kohti pääkaupunki Méxicoa.
Santa Anna vastasi Scottin muodostamaan uhkaa marssien tätä vastaan ja kohtaamalla yhdysvaltalaiset tappioon päättyneessä Cerro Gordon taistelussa 18. huhtikuuta. Vetäytyvien meksikolaisten perässä saapuvat yhdysvaltalaiset valtasivat Jalapan ja Pueblon saapuen Méxicon tuntumaan elokuussa. Santa Annan joukot voitettiin jälleen kerran Churubuscon ja Molina del Reyn taisteluissa. Santa Anna ja suurin osa Meksikon armeijasta karkasivat lopulta maaseudulle, jossa he jatkoivat vastarintaa pieninä ryhminä. Nyt puolustamatta jääneen Méxicon asukkaat yrittivät järjestää vastarintaa eteneville yhdysvaltalaisille. Etenkin Chapultepecin linnan taistelusta tuli meksikolaisen kansallistunteen symboli. Vastarinta oli kuitenkin lopulta turhaa ja kaupunki antautui linnan menetyksen jälkeen yhdysvaltalaisille.
Seuraukset

Méxicon menetyksen jälkeen ei ollut täysin selvää, kenellä oli valtuus neuvotella rauhasta Yhdysvaltojen kanssa. Santa Anna oli eronnut presidentin virasta ja paennut maasta. Lopulta 27. syyskuuta korkeimman oikeuden tuomari Manuel de la Peña valittiin uudeksi presidentiksi ja hän pystytti uuden hallituksen Querétarossa. Neuvottelut rauhasta alkoivat tammikuussa 1848. Yhdysvaltojen puolella neuvotteluista vastasi Nicholas Trist. Guadalupe Hidalgon rauhansopimus allekirjoitettiin 2. helmikuuta 1848. Meksiko menetti kaikki alueensa Rio Granden pohjoispuolella, minkä lisäksi maa luopui Uuden Meksikon ja Ylä-Kalifornian alueista. Menetetyt alueet vastasivat yli puolta Meksikon sotaa edeltäneestä alueesta. Kokoa alueella oli yli 1 300 000 km². Laiha lohtu oli Meksikon korvauksena maistaan saamat 15 miljoonaa dollaria, varsinkin kun Kaliforniasta löytyi kultaa rauhaa seuranneena vuonna. Yhdysvaltojen menestyksen osaltaan mahdolliseksi tehnyt Meksikon poliittinen sekaannus jatkui vielä vuosikymmeniä sodan jälkeen.
Yhdysvalloissa sotasankariksi nousseesta Zachary Taylorista tuli presidentti vuonna 1849. Yhdysvalloissa suureksi poliittiseksi kysymykseksi nousi orjuus Meksikolta vallatuilta alueilla. Orjuuskysymyksen kärjistyttyä lopulta Yhdysvaltain sisällissodaksi 1860-luvulla molemmilla puolilla taisteli Meksikon vastaisen sodan aikana harjaantuneita sotilaita.
Aiheesta muualla

Kuvia tai muita tiedostoja aiheesta Meksikon–Yhdysvaltain sota Wikimedia Commonsissa
Texasin tasavallan kartta ja sen kiistellyt alueet.
Chapultepecin linnan taistelu.
Yhdysvaltojen joukot Méxicossa.
Meksikon Yhdysvalloille menettämät alueet kartalla valkoisella.
Michael Patrick King

Michael Patrick King (s. 14. syyskuuta 1954) on yhdysvaltalainen ohjaaja, käsikirjoittaja ja tuottaja. King tunnetaan parhaiten Sinkkuelämää-, The Comeback-, Tyhjätaskut-, AJ and the Queen- sekä And Just Like That... -sarjojen ohjaajana ja käsikirjoittajana.
King on voittanut kaksi Emmy-palkintoa Sinkkuelämää-sarjasta.
King aloitti uransa stand-up-koomikkona vuonna 1975. Hän omistaa Arcade Productions -tuotantoyhtiön. Pennsylvanian Scrantonista kotoisin oleva King on avoimesti homoseksuaali ja hän asuu New Yorkin Greenwich Villagessa.[lähde? ]
Aiheesta muualla

Michael Patrick King Internet Movie Databasessa. (englanniksi)
‘And Just Like That’ Boss Michael Patrick King Explains Why He ‘Destroyed’ Carrie’s World Variety
NBA:n varaustilaisuus 2015

NBA:n vuoden 2015 varaustilaisuus järjestettiin 25. kesäkuuta 2015 Barclays Centerissä New Yorkissa. Tilaisuuden ensimmäinen varaus oli Dominikaanista tasavaltaa edustava, vain vuoden yliopistossa pelannut Karl-Anthony Towns, josta tuli maansa ensimmäinen NBA:n ykkösvaraus. Kentuckyn yliopiston keväällä Final Fouriin selviytyneestä joukkueesta varattiin yhteensä kuusi pelaajaa.
Kärkipään varauksiin odotettiin yliopistotaustaisista pelaajista etenkin Karl-Anthony Townsia, Jahlil Okaforia ja D’Angelo Russellia. Kansainvälisestä pelaajajoukosta ainakin latvialainen Kristaps Porziņģis ja kongolaislähtöinen Emmanuel Mudiay kuuluivat ennakolta kärkipään varauksiin. Heidät kaikki varattiinkin ensimmäisten seitsemän pelaajan joukossa.
Suomalaispelaaja Joonas Cavén oli edellisvuoden ilmoittautumisensa ja vetäytymisensä johdosta automaattisesti mukana vuoden 2015 varaustilaisuudessa, mutta hänen varaamisensa oli epätodennäköistä. Toisena suomalaispelaajana 2010-luvulla varsinaisesti ehdolla ollutta Cavénia ei varattu.
Draft-arvonnan voitti Minnesota Timberwolves, joka oli kauden 2014–2015 runkosarjan huonoin joukkue. Edellisen kerran runkosarjan huonoin joukkue voitti arvonnan vuonna 2004. Timberwolvesilla oli 25 prosentin mahdollisuus saada ensimmäinen varausvuoro.